Pugal-kuningkaluri auksiliaaride seas on harilikult lisaks oma eelmise pesakonna poegadele veel mittesugulasest isaslind. Kui pesitseva paari isane sureb, heidab  endine "majasõber" enamasti kadunu lesega ühte. H.-U. Reyeri uuringud selgitasid, et sel teel leiab endale abikaasa 48% järgmisel aastal ise pesitsema hakanud abistajatest. Ka mõne teise liigi lesestunud emaslinnud eelistavad uuesti paari heita oma endiste koduabilistega.